MBKETโรดโชว์SET in The City
MBKET โรดโชว์ให้ข้อมูลนักลงทุนในงาน SET in The City กรุงเทพมหานคร 2017 ระหว่างวันที่ 16-19 พ.ย. 2560 ณ รอยัล พารากอน ฮอลล์ ชั้น 5 สยามพารากอน
9 พ.ย. 2560

นางสาวสุดธิดา จิระพัฒน์สกุล ประธานเจ้าหน้าที่บริหารร่วม บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET เตรียมอัดแคมเปญ จัดหนัก จัดเต็ม พร้อมกิจกรรม ให้ความรู้ คำปรึกษาเรื่องการลงทุนตลอดงาน ในมหกรรมการลงทุนแห่งปี SET in The City กรุงเทพมหานคร 2017 ซึ่งจะจัดขึ้นระหว่างวันที่ 16-19 พ.ย. 2560 ณ รอยัล พารากอน ฮอลล์ ชั้น 5 สยามพารากอน
โดยภายในบูธ เมย์แบงก์ กิมเอ็ง จะให้บริการเป็นที่ปรึกษาด้านการลงทุนในหุ้น อนุพันธ์ กองทุน การลงทุนในต่างประเทศ (Offshore Trading) และการนำเสนอข้อมูล Online Trading Platform แบบครบทุกช่องทาง ที่มาพร้อมด้วยโปรโมชั่นสุดพิเศษ เฉพาะภายในงาน SET in The City กรุงเทพมหานคร 2017 เปิดบัญชีภายในงานรับ 4 ต่อเลยทันที ต่อที่ 1 เปิดบัญชีรับ TIGER NOTE
พร้อมทั้ง ต่อที่ 2 เปิดบัญชีเอกสารครบ รับบัตรกำนัล มูลค่า 100 บาท ต่อที่ 3 เปิดบัญชีแล้วเทรดตั้งแต่ 1-500,000 บาท รับลำโพงกันน้ำ TIGER SOUND และต่อที่ 4 เปิดบัญชีแล้วเทรดตั้งแต่ 500,001 ขึ้นไป รับเลยทันที TIGER POWER BANK และพิเศษมากยิ่งขึ้น สำหรับลูกค้าที่สนใจกองทุนง่ายๆ เพียงเปิดบัญชีกองทุนและมีเอกสารครบรับ ร่ม TIGER MAGIC UMBRELLA ไปเลยทันที
สำหรับแฟนๆ ของฝ่ายวิจัย เมย์แบงก์ กิมเอ็ง จะได้พบกับนักวิเคราะห์ที่ท่านชื่นชอบแบบใกล้ชิดติดขอบเวที เพราะครั้งนี้ รายการวิเคราะห์หุ้นและกลยุทธ์การลงทุนสุดฮอต 3 ช่วงเวลา ได้แก่  #ATO เวลา 08.30 น. #ATM เวลา 14.00 น. และ #ATC เวลา 17.00 น.ที่ถ่ายทอดสดผ่านทาง FB LIVE : Maybank Kim Eng Thailand จะยกทีมงานสุดยอดนักวิเคราะห์มาจัดรายการกันแบบสดๆ
พร้อมตอบคำถามนักลงทุนอย่างใกล้ชิด ณ เวที Mini Stage ที่ บูธ เมย์แบงก์ กิมเอ็ง พร้อมเสวนาให้ความรู้จากวิทยากรรับเชิญอีกมากมาย กิจกรรมร่วมสนุก และของสมนาคุณตลอด 4 วันเต็ม
นอกจากนั้น เมย์แบงก์ กิมเอ็ง ยังมีสัมมนาเด่นบนเวที ได้แก่ เวที Hall 1 ในวันเสาร์ที่ 18 พ.ย. 60 เวลา 14.30-16.00 น. พบกับการจัดรายการ “ลงทุนอย่างเสือ ออน สเตจ” หัวข้อ เบื้องหลัง SET 1,700 (ฝรั่ง ไทย อะไร ดัน) โดย สุกิจ อุดมศิริกุล กรรมการผู้จัดการ และหัวหน้าฝ่ายวิจัยหลักทรัพย์, ธนศักดิ์ กฤษณะเศรณี กรรมการผู้จัดการ และหัวหน้าฝ่ายหลักทรัพย์สถาบันต่างประเทศ และ ธนัท วงษ์ชูแก้ว รองกรรมการผู้จัดการ สายงานธุรกิจออนไลน์
ที่จะมาบรรยายให้มุมมองของนักลงทุนสถาบันต่างประเทศ ต่อการลงทุนในตลาดหุ้นไทย ว่าจะสะท้อนภาพการลงทุนและดัชนีหุ้นไทยอย่างไร และอีก 2 ประเด็นที่น่าสนใจมากๆ คือเรื่องการเปลี่ยนแปลงและพัฒนาการของระบบการซื้อขายของฝรั่งและ Electronic trading platform นับเป็นสัมมนาเนื้อหาดีๆ ที่นักลงทุนไม่ควรพลาด ต่อด้วย เวที Hall 2-3 (Main Stage) ในวันเสาร์ที่ 18 พ.ย. 60 เวลา 18.50-19.30 น. พบกับเสวนาหัวข้อ “Digital Research &amp; Investment 4.0 ลงทุนแบบไม่ตกเทรนด์”
โดย วิจิตร อารยะพิศิษฐ นักกลยุทธ์ และ สรพล วีระเมธีกุล Head of Digital Research &amp; Strategist นักกลยุทธ์ชื่อดังจากบริษัทฯ พบกันในงาน  SET in The City กรุงเทพมหานคร 2017 ระหว่างวันที่ 16-19 พ.ย. 2560 ณ รอยัล พารากอน ฮอลล์ ชั้น 5 สยามพารากอน หรือสอบถามข้อมูลได้ที่ ศูนย์ลูกค้าสัมพันธ์ 0-2658-5050